section_heading: Životopis
paragraph_text: Brajović je završio studij glume u Beogradu. Godine 1969. postao je član Jugoslavenskog dramskog kazališta. Doživio je iznimnu popularnost tumačeći lik Tihog u TV seriji "Otpisani" (1974.) i u nastavku, "Povratak otpisanih". Nakon toga, igrao je u više od 60 filmova i TV serija, a neke od poznatijih uloga ostvario je u filmovima Povratak otpisanih (1976.), Vojnikova ljubav (1976.), Nacionalna klasa (1979.), Halo taxi (1983.), Tesna koža 2 (1987.), Tito i ja (1992.), Urnebesna tragedija (1995.) te Bure baruta (1998.).